забавни вицове за Психиатрия
Двама хирурзи, приятели, известни, че изобщо не пият, се събрали на по чашка. Лека-полека възникнал спор, кой от двамата по-умело кара ски. След дълга препирня единия рекъл:
- Приятелю, я дай да си сложим ските и да се спуснем по стълбите и да видим кой по-добър скиор от двама ни.
Речено - сторено! Юрнали се двамата по стълбите на ски, а срещу тях една възрастна съседка, стиснала по една торба във всяка ръка се кандилкала и пъплела нагоре. Двамата ентусиасти помели бабичката барабар с чантите и... Линейка, болница, ортопедия... чудесия! На другия ден двамата лекари, изтрезнели и в изблик на чувство за вина решили да посетят бабичката в болницата. Отишли там и питали за нея.
- Ооо, изместихме я в психиатрията още снощи. Тя не е добре с главата!!!
- Ама как? Ама Защо? - попитали нашите герои.
- Защо ли? Питаме я снощи - "Баби, кажи какво се случи?" А тя взе да разправя, как си се качвала по стълбите на блока, а двама скиори, видиш ли, се сурнали отгоре и и я потрошили...